Virungafjellene

Virungafjellene (også kjent som Mufumbirofjellene) er en vulkansk fjellkjede nord for Kivusjøen i Øst-Afrika, som strekker seg ca. 80 kilometer langs grensen mellom Den demokratiske republikken Kongo og Rwanda, og inn i Uganda. Fjellkjeden består av åtte større vulkaner. De fleste av dem er inaktive, bortsett fra Nyiragongo (3462 moh.) og Nyamuragira (3063 moh.), begge i Den demokratiske republikken Kongo. Den høyeste vulkanen er Karisimbi, 4507 meter over havet. Navnet kommer fra ordet ibirunga på kinyarwanda, som betyr vulkan.

Nasjonalparkene Virunga nasjonalpark (Kongo), Volcanoes nasjonalpark (Rwanda) og Mgahinga Gorilla nasjonalpark (Uganda) ligger i fjellområdet. Virungafjellene er hjem til den truede fjellgorillaen, oppført på IUCNs røde liste over truede arter på grunn av tap av habitat, krypskyting, sykdom og krig. I 2018 var det til sammen 604 individer i hele fjellområdet, opp fra 480 i 2010.

Vulkanene

Referanser

Eksterne lenker 

Fjellkjeder i Afrika
Vulkaner i Afrika
Fjell i Den demokratiske republikken Kongo
Landformer i Rwanda
Fjell i Uganda